NOTĂ DE FUNDAMENTARE

**Secțiunea 1**

# Titlul proiectului de act normativ

|  |
| --- |
|  **Hotărâre****privind înscrierea unor imobile situate în comuna Bradu, jud. Argeș în inventarul centralizat al bunurilor din domeniul public al statului, darea acestora în administrarea Aeroclubului României,** **instituție publică ce funcționează în subordinea Ministerului Transporturilor și Infrastructurii, precum și modificarea Anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului** |

**Secţiunea a 2-a**

# Motivul emiterii actului normativ

|  |  |
| --- | --- |
| 2.1. Sursa proiectului de act normativ | Ministerul Transporturilor și Infrastructurii |
| 2.2. Descrierea situaţiei actuale |  Potrivit dispozițiilor art. 288 alin.(1) din Ordonanța de urgență a Guvernului nr. 57/2019 privind Codul administrativ, inventarul bunurilor din domeniul public al statului se întocmește și se modifică, după caz, potrivit prevederilor în vigoare, de ministere sau de celelalte organe de specialitate ale administrației publice centrale, atât pentru bunurile aflate în administrarea acestora, cât și pentru bunurile aflate în administrarea unităților din subordinea, coordonarea sau sub autoritatea acestora, precum și de autoritățile publice autonome, și se aprobă prin hotărâre de Guvern. Inventarul bunurilor ce alcătuiesc domeniul public al statului, aflate în administrarea Ministerului Transporturilor și Infrastructurii este prevăzut în Anexa nr. 16 A Hotărârii Guvernului nr. 1705/2006 pentru aprobarea inventarului centralizat al bunurilor din domeniul public al statului. Aeroclubul României este o instituție publică ce funcționează în subordinea Ministerului Transporturilor și Infrastructurii, în temeiul Hotărârii Guvernului nr. 567/16.08.1991 privind organizarea și funcționarea Aeroclubului României, republicată.Aeroclubul României este o unitate de pregătire și perfecționare a personalului aeronautic civil, precum și structură sportivă de performanță cu profil aeronautic, cu drepturile și atribuțiile ce decurg din lege.Aeroclubul României funcționează de peste 100 de ani, fiind instituție publică finanțată din venituri proprii și subvenții acordate de la bugetul de stat, având personalitate juridică, iar în componenta sa intră 16 Aerocluburi Teritoriale, ca subunități fără personalitate juridică, cu sediile și terenurile de zbor situate în localitățile Arad, Baia Mare, Brașov - Ghimbav, Brașov - Sânpetru, București - Clinceni, Caransebeș, Cluj, Craiova, Deva, Iași, Oradea, Pitești, Ploiești, Satu-Mare, Sibiu, Suceava, Târgu Mureș. Aeroclubul României operează peste 180 de aeronave și peste 150 de parașute la nivel național, dar și la competiții, demonstrații aeriene naționale și internaționale, participând la numeroase evenimente organizate la nivel mondial, cu titlu de exemplu în: Coreea de Sud, China, Statele Unite ale Americii, precum și pe continentul European. În acest sens, Aeroclubul României desfășoară activități care deservesc utilitatea publică prin școlarizarea a numeroși tineri ce își aleg o carieră în domeniul aviatic.Aeroclubul României asigură școlarizarea teoretică gratuită a peste 3000 de tineri cu vârste cuprinse între 16-23 de ani anual, școlarizarea gratuită în zbor a peste 1000 de tineri anual, precum și pregătirea sportivilor legitimați în cadrul Aeroclubului României, a membrilor loturilor județene și naționale pentru activitățile de planorism, parașutism și zbor cu aeronave ultraușoare și avioane.Terenurile aflate în administrarea Aeroclubului României se află în domeniul public al statului.În prezent, în cadrul Aeroclubului Teritorial Henri Coandă Pitești – Aerodromul Geamăna, se desfășoară activități de zbor specifice domeniului de activitate al Aeroclubului României, inclusiv la disciplinele zbor cu motor, planorism și parașutism, iar tinerii ce doresc să desfășoare activități sportive în domeniul aeronautic și să reprezinte în viitor România la competițiile internaționale au posibilitatea de a urma în mod gratuit cursurile oferite de Aeroclubul României.Pe latura de sud-vest a Aerodromului Geamăna se află un hangar amplasat pe terenul în suprafață de 1554 mp, situat în localitatea. Geamăna, jud. Argeș, înscris în cartea funciară nr. 90748 Bradu, aceste imobile aflându-se în domeniul public al comunei Bradu, jud. Argeș.Preluarea în administrare de către Aeroclubul României a acestui hangar, a suprafeței de teren pe care este amplasat, precum și a terenului adiacent va facilita desfășurarea activităților Aerodromului Geamăna și va contribui la desfășurarea cursurilor de pregătire urmate de elevii și sportivii înscriși la Aeroclubului Teritorial Henri Coandă Pitești.Menționăm în acest sens că amplasamentul hangarului facilitează utilizarea acestuia de către Aeroclubul României întrucât porțile de acces sunt amplasate pe latura de sud-vest a Aeroclubului Teritorial Henri Coandă Pitești.In urma transmiterii bunurilor imobile în cauză – hangar și teren adiacent - din domeniul public local al Comunei Bradu în domeniul public al Statului Român și în administrarea Aeroclubului României, se vor realiza investiții semnificative de modernizare a hangarului.De investițiile realizate va beneficia în principal comunitatea locală din comuna Bradu, precum și comunitățile din zonele învecinate, iar tinerii ce vor participa la activitățile desfășurate la Aeroclubul Teritorial Henri Coandă Pitești vor urma să utilizeze inclusiv hangarul și suprafețele adiacente. Prin urmare, Aeroclubul României a solicitat Primăriei Comunei Bradu sprijinul în vederea transmiterii suprafeței de teren în cauză și a construcției aferente în domeniul public al Statului Român și în administrarea Aeroclubului României.În urma corespondenței cu Primăria Comunei Bradu s-a ajuns la un acord privind transmiterea în domeniul public al statului și în administrarea Aeroclubului României a suprafeței de teren ce măsoară 1.554 mp, precum și a construcției amplasate pe acesta, înscrise în Cartea funciară nr. 90748 Bradu.În temeiul prevederilor art. 293 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Secretariatul General al Guvernului a transmis Consiliului Local al Comunei Bradu **Nota privind transmiterea unei cereri către Consiliul Local al Comunei Bradu în scopul adoptării de către acesta a unei hotărâri privind trecerea unor imobile din domeniul public al comunei Bradu în domeniul public al statului în vederea dării în administrarea Aeroclubului României**, înregistrată cu nr. 20/27761/24.07.2023. Nota a fost aprobată în ședința Guvernului României din data de 03.08.2023.Ca urmare a solicitării Secretariatului Guvernului României, Consiliul Local al comunei Bradu a adoptat *Hotărârea nr. 156 din data de 21.09.2023 privind aprobarea cererii formulate de Secretariatul General al Guvernului privind transmiterea imobilului-teren în suprafață de 1554mp, situat în localitatea Geamăna, județul Argeș și a hangarului amplasat pe acesta (1524mp), înscrise în Cartea funciară nr. 90748 Bradu, din domeniul public al comunei Bradu în domeniul public al statului, în vederea dării în administrarea Aeroclubului României.*Anterior adoptării Hotărârii nr. 156/2023 a Consiliului Local al Comunei Bradu, a fost adoptată Hotărârea nr. 155/2023 privind trecerea din domeniul privat al UAT Bradu a construcției denumită „Pavilion H – Hangar C38” cu valoarea de inventar de 290.822,38 lei în domeniul public al UAT Bradu, jud. Argeș.În conformitate cu prevederile art. 255 alin.(1) din Ordonanța de urgență a Guvernului nr. 57/2019 privind Codul administrativ, Instituția Prefectului – Județul Argeș a exercitat controlul de legalitate asupra Hotărârii nr. 156/2023 a Consiliului Local al Comunei Bradu, nefiind identificate elemente de nelegalitate în actul administrativ, potrivit adresei nr. 20376 din 27.11.2023.Bunurile imobile care se înscriu în inventarul centralizat al bunurilor din domeniul public al statului nu sunt supuse cererilor de retrocedare, nu sunt grevate de sarcini și nu fac obiectul unor litigii aflate pe rolul instanțelor de judecată.Realitatea datelor precum și oportunitatea promovării actului normativ aparțin inițiatorului, respectiv Ministerului Transporturilor și Infrastructurii, prin Aeroclubul României, instituție publică ce funcționează în subordinea Ministerului Transporturilor și Infrastructurii. |
| 2.3. Schimbări preconizate | Actul normativ se referă la înscrierea în inventarul centralizat al bunurilor din domeniul public al statului a unor imobile situate în comuna Bradu jud. Argeș cu datele de identificare prevăzute în anexa care face parte integrantă din prezenta hotărâre, declararea ca bunuri de interes public național și darea acestora în administrarea Aeroclubului României.Pentru aceste bunuri se vor atribui numere MF noi.După acordarea dreptului de administrare, Aeroclubul României va proceda la modernizarea hangarului pe care îl va deține în administrare și îl va utiliza în școlarizarea tinerilor din zonă comuna Bradu și a zonelor adiacente.  |
| 3.3. Alte informaţii |  Se va proceda la actualizarea Anexei nr. 16 aprobată prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public la statului, publicată în Monitorul Oficial al României, Partea I, nr. 1020 bis din 21 decembrie 2006, în ceea ce privește bunurile aflate in administrarea Aeroclubului României, iar din cuprinsul acesteia va rezulta faptul că bunul ce formează obiectul înscrierii se află în administrarea Aeroclubului României. |

**Secţiunea a 3-a**

## Impactul socioeconomic

##

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu are impact în acest domeniu. |
| 3.2. Impactul social | Proiectul de act normativ nu are impact în acest domeniu. |
| 3.3. Impactul asupra drepturilor şi libertăţilor fundamentale ale omului | Proiectul de act normativ nu are impact în acest domeniu. |
| 3.4. Impactul macroeconomic | Proiectul de act normativ nu are impact în acest domeniu. |
| 3.4.1. Impactul asupra economiei şi asupra principalilor indicatori macroeconomici |   |
| 3.4.2Impactul asupra mediului concurenţial şi domeniul ajutoarelor de stat |  |
| 3.5. Impactul asupra mediului de afaceri | Proiectul de act normativ nu are impact în acest domeniu. |
| 3.6. Impactul asupra mediului înconjurător | Proiectul de act normativ nu are impact în acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu are impact în acest domeniu. |
| 3.8.Evaluarea costurilor şi beneficiilor din perspectiva dezvoltării durabile | Proiectul de act normativ nu are impact în acest domeniu. |
| 3.9. Alte informaţii | Nu au fost identificate. |

**Secţiunea a-4a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | - în mii lei (RON) - |
|  | Indicatori | Anul curent | Următorii patru ani | Media pe cinci ani |
|  | 1 |  | 3 | 4 | 5 | 6 | 7 |
|  | 4.1. Modificări ale veniturilor bugetare, plus/minus, din care: | Nu este cazul. |
|  | 1. buget de stat, din acesta:1. impozit pe profit2. impozit pe venit | Nu este cazul. |
|  | 1. bugete locale1. impozit pe profit | Nu este cazul. |
|  | 1. bugetul asigurărilor sociale de stat:1. contribuţii de asigurări | Nu este cazul. |
|  | d) alte tipuri de venituri(Se va menţiona natura acestora.) | Nu este cazul. |
|  | 4.2. Modificări ale cheltuielilor bugetare, plus/minus, din care: | Nu este cazul. |
|  | 1. buget de stat, din acesta:1. cheltuieli de personal2. bunuri şi servicii |  |  |  |  |  |  |
|  | 1. bugete locale:1. cheltuieli de personal2. bunuri şi servicii |  |  |  |  |  |  |
|  | 1. bugetul asigurărilor sociale de stat:1. cheltuieli de personal2. bunuri şi servicii |  |  |  |  |  |  |
|  | d) alte tipuri de cheltuieli(Se va menţiona natura acestora.) |  |  |  |  |  |  |
|  | 4.3. Impact financiar, plus/minus, din care:a) buget de stat | Nu este cazul. |
|  | b) bugete locale |  |  |  |  |  |  |
|  | 4.4. Propuneri pentru acoperirea creşterii cheltuielilor bugetare | Nu este cazul. |
|  | 4.5. Propuneri pentru a compensa reducerea veniturilor bugetare | Nu este cazul. |
|  | 4.6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul. |
|  | 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | N este cazul. |
|  | 4.8. Alte informaţii: Nu au fost identificate. |

**Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | Se va modifica Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. |
| 5.2. Impactul asupra legislaţiei în domeniul achiziţiilor publice. | Proiectul de act normativ nu se referă la acest subiect.  |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unorprevederi de drept UE) | Proiectul de act normativ nu se referă la acest subiect. |
|  5.3.1. Măsuri normative necesare transpunerii directivelor UE |  |
| 5.3.2. Măsuri normative necesare aplicării actelor legislative UE |  |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5.5. Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest subiect. |
| 5.6. Alte informaţii | Nu au fost identificate. |

**Secţiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi | Nu este cazul. |
| 6.6. Alte informaţii | Nu au fost identificate. |

**Secţiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1. Informarea societăţii civile cu privire la elaborarea proiectului de act normativ | Proiectul de act normativ a îndeplinit procedura prevăzută de dispozițiile Legii nr. 52/2003 privind transparența decizională în administrația publică, republicată, fiind publicat pe site-ul Ministerului Transporturilor și Infrastructurii |
| 7.2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |

**Secţiunea a 8-a**

**Măsuri de implementare**

|  |  |
| --- | --- |
| 8.1.Măsuri privind implementarea, monitorizarea şi evaluarea proiectului de act normativ existent | Nu este cazul. |
| 8.2. Alte informaţii | Nu au fost identificate. |

Față de cele de mai sus, a fost elaborat prezentul proiect de **Hotărâre de Guvern privind înscrierea unor imobile situate în comuna Bradu, jud. Argeș în inventarul centralizat al bunurilor din domeniul public al statului, darea acestora în administrarea Aeroclubului României,** **instituție publică ce funcționează în subordinea Ministerului Transporturilor și Infrastructurii, precum și modificarea Anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului,** pe care îl supunem spre aprobare.

 **MINISTRUL TRANSPORTURILOR**

**ȘI INFRASTRUCTURII**

**SORIN MIHAI GRINDEANU**

**Avizăm :**

**VICEPRIM-MINISTRU,**

 **MARIAN NEACȘU**

**MINISTRUL FINANȚELOR**

 **MARCEL-IOAN BOLOȘ**

**MINISTRUL JUSTIȚIEI**

 **ALINA-ȘTEFANIA GORGHIU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ION DAMIAN**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECŢIA GENERALĂ JURDICĂ**

**DIRECTOR GENERAL**

**MARIUS TOADER**

**DIRECŢIA ECONOMICĂ**

**DIRECTOR**

**LAURA GÎRLĂ**

**DIRECȚIA TRANSPORT AERIAN**

**DIRECTOR**

**MIHAIL IONESCU**

**DIRECŢIA ACHIZIŢII PUBLICE ȘI SERVICII INTERNE**

**DIRECTOR**

**GEORGETA BRATU**